
Kiekvienas katalikas turi įsigyti labai reikalin- 


gą dvasiškame gyvenime knygą, — 
„Kun. N. Skurkio MIC 


ATLAIDUS 


I ir II d. 57 pusl. Kaina 45 cent. 
i Bažnyčia įvairiomis progomis labai gausiai tei- 


kia tikintiesiems atlaidų. Tuo nori palengvinti | 


jiems kelią į amžinąją tėvynę — dangų. Tačiau 
daugelis tikinčiųjų iš nežinojimo neišpildo kai ku- 
rių sąlygų ir dėl to atlaidų negauna. Šioje kny- 
gelėje kaip tik suprantamai išaiškinta, kas yra at- 
laidai, jų rūšys, sąlygos jiems įgyti. Čia nuro- 
dyta už kokius darbus ir veiksmus, pav. už per- 
sižegnojimą, kat. pasveikinimą, pamokslų klausy- 
mą, įvairių maldų sukalbėjimą ir t.t., kiek yra 
teikiama atlaidų. 

Iš šios knygelės sužinosi, kaip surinkti kitam 


gyvenimui daug nuopelnų. 


Galima gauti „Šaltinio“ Administracijoj ir 
Kaune, Laisvės al. 61 pas Marijonus. 


1. Apaštalu turi būti kiekvienas 


Didžiojo karo metu dingo iš mūšio vie- 
nas narsus kareivis. Gal jis buvo priešo 
granatos sudraskytas. Ar gal prigėrė duo- 
bėje, kurių buvo tūkstančiai vandens pri- 
pildytų. Dingo be žinios. 


Po trijų savaičių sunkiausių ir kruvi- 
nų kovų jo pulkas pasitraukė į fronto už- 
pakalį pasilsėti. Ir tada netikėtai pasirodė 
dinguonis. Jis dezertyras, pabėgėlis. Kai 
jo kuopa priešo puolimo metu, didžiausiam 
pavojui esant, savo draugams pagalbon ėjo, 
— jis tada pasislėpė. Kol jo kuopa praėjo, 
jis išgulėjo granatos išraustoje duobėje. 
Paskum, niekam nematant, šunkeliais pasi- 
traukė iš fronto... 


jam pasirodė, kad žema slapstytis, kada 
kiti už tėvynę savo kraują lieja. Niekšinga 
neginti savo tėvynės, kurios prieglaudoj 
išaugo, jos dainas dainavo... O dabar... 
jai niekšas. To netur būt. Prisistato kuopos 
vadui ir sako: „Buvau bailys. Pasiduodu 
bet kokiai bausmei. Bet jau 

nuo šiol dėl savo tėvynės nesigai- 
lėsiu nė paskutinio kraujo lašo“. 
Ir vargiai galima buvo rasti kitas, kuriuo 
taip galima pasitikėti, kaip buvusiu bailiu 
dezertyru. 

Tarp Bažnyčios ir jos priešų irgi vyks- 
ta kova. Kova amžina. Čia kiekvienas kata- 
likas(ė) yra kareivis. Kristaus apaštalas. 
Viešpats nė vieno neatleidžia iš šios kovos. 
Jis pasakė visiems: „Būk drąsus ir kovok 
Viešpaties kovą“ (1 Kun. 18, 17). 

Kas nedalyvauja šioje Kristaus kovoje, 
tas dezertyras. Bailus pabėgėlis. 

„Kas ne su manimi, tas prieš mane“ 
Mt. 12,30),—pasakė V. Jėzus visiems be 
išimties. 

„Kas esi, ar apaštalas, ar baikštus pabė- 
gėlis? Vienas iš dviejų. Ar neišvijo tavęs 
iš šio kovos lauko pašaipos baimė, kata- 
likiškų pareigų našta, žemi kūno polinkiai, 
laukinės aistros, mamonos šmotas, aukštes- 
nė kategorija... ? 

Ar gi ne taip pat žema būti neištikimam 
Bažnyčiai, kurioje buvai paliuosuotas iš 
pragaro valdžios, kuri iš pat mažens globo- 
jo ir rodė kelią į laimę, kaip gera motina. 
Ar ne žema pasilikti abejutišku savam ti- 
kėjimui, kuriame viename radai paguodos 

ir ramybės, kada visoki džiaugsmai tave 
apvylė... 

Jei į visus Bažnyčios bei tikėjimo reika- 
lus pamoji ranka, tai esi jau šių priešas. Nes 
„Kas ne su manim, tas prieš mane“. Kas ne 
su Kristumi, tas prieš Kristų. Prieš Kristų 
su piktąja dvasia. Prieš Kristų su blogos 
valios žmonėmis. 


Ta kova prieš Kristų ir Jo įsteigtą Baž- 
nyčią vyksta nuo seno. Kova nelygi. Dvy- 
lika Kristaus pasiųstų bemokslių žvejų ir 
milijonai šėtono apaštalų. Šviesos žiburiai 
tamsybių jūrose... Po kuria vėliava pats 
esi? Gal bijai stot po Bažnyčios vėliava, 
manydamas, kad ji bus priešų nugalėta? 
Pamiršai Kristaus užtikrinimą: „ir praga- 
ro vartai jos nenugalės“ (Mt. 16, 18). 

Ar neišėjo Bažnyčia pergalėtoja pačio- 
je pradžioje, kada prieš ją kovojo visokios 
galybės: žydų neapykanta, ciesorių žiauru- 
mai, laukinių žvėrių dantys... 

Taip, jinai išėjo pergalėtoja. Ir tai trum- 
pu laiku. Bet kieno dėka? Pirmųjų krikš- 
čionių dėka. Nes 

tada visi tikintieji buvo apaštalai. 

Apaštalai ne šventimais, bet apaš- 

talai žodžiu, pavyzdžiu ir malda. 


a 


Pirmieji krikščionys gerai žinojo, kad turi 
ne tik savo sielą išganyti, bet taip pat tu- 
ri prisidėti ir prie kitų sielų išganymo. 
Taip, jie aiškino tikėjimo tiesas ir saugojo 
žmones nuo klaidų (Apd. 18,26). Nurodė 
tinkamus kandidatus į krikščionis (Apd. 
18, 27). Davė apaštalams butų ir juos glo- 
bojo (Apd. 18,2) ir šelpė medžiagiškai 
(2 kor. 7-9). Ir šiaip jau visur, kur tik ga- 
lėjo, daug padėjo apaštalams (Rom. 16, 
„ 1516): 

Pirmieji krikščionys gerai suprato apašt. 
Jokūbo žodžius: „Jei kas iš jūsų nuklystų 
nuo tiesos, ir kas nors jį sugrąžintų, tas tu- 
ri žinoti, kad kas sugrąžina nusidėjėlį nuo 
jo kelio klaidos, tas išgelbės jo sielą nuo 
mirties“ (Jok. 5, 19. 20). O tokie apaštalai, 
„kurie daugelį išmoko tiesos, tie žibės, lyg 
žvaigždės, per nepabaigtus amžius“ (Dan. 
12, 3), 

Taip buvo su apaštalavimu pirmaisiais 
amžiais. Šiais laikais yra kitaip. Visa apaš- 
talavimo našta uždedama tik ant kunigų 
pečių. Kiti pasitenkina tuo, kad yra pa- 
krikštyti, priėmę pirmą Komuniją, bažny- 
čioje sutuokti, prieš valgį ir po valgio per- 
sižegnoja, sekmadienį atėję į bažnyčią prie 
durų pastovi, jie ryte ir vakare lūpomis 
sušnabžda poterius .,. — tuo ir išsisema vi- 


sas jų katalikiškumas. Ir visai nesijaučia, 
kad ką nors daugiau turėtų padaryti. Dau- 
giau turi daryti kunigai. Bet ką jie vieni 
šiandien gali padaryti, ką jų žodis, švento- 
mis dienomis sakomas bažnyčiose, gali 
reikšti, kai tuo tarpu 
už bažnyčios sienų yra tūkstančiai 
priešų sakyklų, iš kur tūkstančiai 
liežuvių griauja Bažnyčios darbą 
ir sėja melo, ištvirkimo ir neapy- 
kantos sėklas į tūkstantinių minių 
širdis. 
Sėja per bedievišką, geltonąją ir neutralią 
(abejutišką) spaudą. Sėja per mokyklas, 
fabrikus... nedoromis, bedieviškomis kal- 
bomis. Priešai nesnaudžia. Jie dirba diena 
ir naktį. 
Jei tamsybės tarnai tiek pasišven- 
čia dėl šėtono, nebijodami amži- 
no pragaro, tai kaip mes turėtum 
asišvęsti Dievo Karalystę platinti 
žemėje už amžiną laimės užmokes- 
tį danguje. 
Nėra pasauly nė vieno kataliko, kurs ne- 
galėtų būti apaštalu žodžiu, pavyzdžiu ir 
malda, 


2. Apaštalas žodžiu 


Šiandien daug kas bevelytų, kaip kita- 
dos Romos kalbėtojas Marius Viktorius, 
būti krikščionim, „tačiau ne viešai, bet 
slaptai“. Tokie pamiršta, jog 

kas gėdisi viešai išpažinti savo ti- 

kėjimo, tas jau ne krikščionis. 


Tai Kristus aiškiai pabrėžė: „Kas manęs 

| išsigins žmonių akivaizdoje, to ir aš išsi- | 
ginsiu savo danguje esančio Tėvo akivaiz- 
doje“ (Mt. 10, 33). | 


Daugelis neturi drąsos pasipriešinti, kai 
girdi pašiepiant tikėjimą, šmeižiant dvasi- 
ninkus, kalbant nepadorias kalbas..., ka- 
da tik vienas žodis, protingai pasakytas, 
priešui burną užčiauptų. Tylėti netufime. 
Jei mes, katalikai, tylėtume, tai priešai vis 
garsiau rėks ir drąsiau veiks. Kiekvienas 
katalikas turi sakyti su apaštalais: aš ne- 
galiu tylėti. (Prl. Apd. 2, 20). 

Aš negaliu tylėti, kada girdžiu pašie- 
piant tikėjimą. Didis Anglijos valsybės 
vyras Robertas Peel'is, protestantas, buvo 

kartą vienoje aukštų žmonių draugijoje. 
Čia imta užgaulioti tikėjimas. Kiek pasi- 
klausęs, atsistoja ir sako: „Atsiprašau, aš 
ešu visada ir visur krikščionis“, ir liepė ve- 
žėjui ruoštis namo. Šis kilnus ministerio 
pirmininko Peel'io pasielgimas padarė 
įspūdį ir gėdą pradėjusiems tas pašaipas. 

Aš negaliu tylėti, kada girdžiu pašie- 
piančias kalbas kalbant. Kada šv. Aloyzas, 
16 met. jaunuolis, viešėjo Turine, išdrįso 
pasakyti grafui, kalbančiam nepadoriai: “Ir 
nesigėdit jauno žmogaus akivaizdoje ne- 
padoriai kalbėti. Juk nedoros kalbos ken- 
kia doriems papročiams“. 

Arba galima nedorai kalbantį paklausti: 
„Ar nežinai, kada daiktas ima dvokti?“— 
“Kai pradeda pūti“ — „O ar žinai, kada 
žmogus pradeda nepadoriai kalbėti? Ar 
ne tada, kai jo vidus ima doroviškai ges- 
ti?“ Ar negėda tau savo supuvęs vidus ne- 
padoriomis kalbomis demonstruoti? 

Žodžiu apaštalaujant, reikia išminties, 
takto, ypačiai atsakant į priekaištus. Kar- 
tais geriau patylėti, kai matyti, kad per- 
spėjimas dar labiau erzintų. Dažnai tinka, 
ypatingai su blogos valios žmonėmis drąs- 
tiškai (juokingai) atsakyti. Pav., tvirtinan- 
čiam, kad nėra skirtumo tarp žmogaus ir 
gyvulio, galima atsakyti: „Kai tamsta su- 

sirgsi, galėsiu pakviesti veterinorių (gy- 
vulių gydytoją)“. Arba vėl sakančiam, kad 
Bažnyčia yra pasenus, galima atsakyti: 
„Juk ji ne panelė: Jos negi vesi“ ir pan4- 
našiai. 

Sąmojingu atsakymu ar paklausimu ga- 
lima greit priešas nuginkluoti. (Daug gra- 
žių atsakymų į priekaištus yra knygelėje: 
St. Berghoff, PRIEKAIŠTAI DVASI- 
NINKAMS, Marijonų 1930 m. išleistoje, 
kaina 50 centų). 


3. Apaštalas pavyzdžiu 


„Verba movent, exempla trahunt“ — 
„Žodžiai sujudina, pavyzdžiai patraukia“— 
sako sena romėnų išmintis. Kad krikščio- 
nybė pirmaisiais amžiais greit ir plačiai 
išplito, tai labai daug prie to prisidėjo pa- 
vyzdingas pirmųjų krikščionių gyvenimas. 


Pagonys pirštais į juos rodė ir sakė: „Žiū- 


rėkite, kaip jie viens kitą myli“. Savo tik- 
rai gražiu pavyzdžiu gal daugiau jie atver- 
tė pagonių į krikščionybę, ne kaip apaš- 
talai savo pamokslais. 
„Kovokite ne žodžiais, bet pavyz- 
dingu gyvenimu“ — 
pasakė pulkininkas Pagueron'as, pavyzdin- 

gas prancūzų katalikas. Jo visas gyveni- 
mas buvo taip pavyzdingas, jog net protes- 
tantai išdrįso pasakyti: „Jei visi katalikai 
būtų tokie, kaip Pagueron'as, tai mes visi 
taptum katalikais“. Yra lengva žodžiams 
netikėti, bet sunku pavyzdžiui atsispirti. 
Šv. Pranciškus Asižietis kartą išėjo su vie- 
nu broliu į miestą pamokslo sakyti. Susi- 
telkę perėję visą miestą, sugrįžo namo. Ta- 
da brolis nustebęs paklausė šventąjį: „Tė- 
ve, juk sakei, kad sakysi pamokslą, o nė 
žodžio nepratarei?“ — „Kaip ne? Pasakėm. 
Pavyzdžiu pasakėm“. 

Prancūzų maršalas Foch (Fošas) Did. 
Karo metu, kas sekmadienis, varpais skam- 
binant, eidavo į bažnyčią. Čionai atsisėdęs 
tarp paprastų žmonių, iš maldaknygės 
melsdavos. Clemenceau (Klemenso), taip 
pat gan žymus asmuo, nors buvo netikįs,“ 
tačiau maršalo įsitikinimus šventai gerbė. 
Karta, baigiantis karui, Clemenceau atėjo 
į Foch'o butą. „Maršalas dabar bažnyčioje 
klauso šv. mišių. Gal reikia pranešti, kad 
čion ponas atvykote“ — paklausė tarnas. 
„Non, non, laissez - le“, atsakė šis. „Ca lui 
a trop bien rėnssi jusgu'a prėsent“ (Ne, 
ne, netrukdyk jo, nes su juo (Dievu) iki 
šiol jam kuo puikiausiai ėjosi). 

Progai pasitaikius, kaskart užeidavo 

į bažnytą bent trumpai pasimelsti. 
Jis, kurio rankose daugelio tautų likimas 
buvo sudėtas, suprato, kad be Dievo pagal- 
bos pats vienas neįstengs to atsakomingo 
darbo padaryti. 


Kai 1919 m. aplankė Liurdą, jis buvo 
labai iškilmingai priimtas. Tačiau nesigė- 
dino per tas iškilmes atsiklaupęs prieš „An- 
gelus“ grotas ražančiaus kalbėti (Schūne- 
re Zukunft“ 4 Jahrg., Nr. 28). 


Visada ir visur pilnai išpildyti savo kat. 
pareigas, reiškia būti apaštalu aplinkiniams 
žmonėms. Kas turi drąsos ryte ir vakare 
sukalbėti poterius, prieš valgį ir po valgio 
persižegnoti, išklausyti šv. dieną šv. mišių, 
užlaikyti pasninkus, susilaikyti nuo nepa- 

*dorių kalbų...,—tas gali su apašt. šv. 
Paulium pasakyti: „Aš nesigėdžiu Evan- 
gelijos“ (Rom. 1,16). Tas pats Apaštalas 
liepia rūpintis „kas gera ne tik Dievo aki- 
vaizdoje, bet ir visų žmonių“ (Rom. 12, 17), 
kad ir jie tuo geru pasektų ir taptų gerais 
katalikais. 

Tik viešai ir pavyzdingai atlikdami ka- 
talikiškas pareigas, pilnai išpildysime Kris- 
taus norą: „Tegul jūsų šviesa taip šviečia 
žmonių akivaizdoje, kad jie matytų gerus 

jūsų darbus ir garbintų jūsų Tėvą, kurs 
yra danguje“ (Mt. 5, 16). 


4. Apaštalas malda 


Malda yra didelė galybė žemėje. „Daug 
gali nuolatinė teisiojo malda“ —sako apašt. 
Jokūbas (5,16). Malda apaštalavime yra 
reikalingesnė net už žodžius ir darbus. 
„Nes be manęs jūs nieko negalite padaryti“ 
(Jon. 15,5). Ir apaštalams taip gerai vyko 
tarp nedorovėje paskendusių pagonių skelb- 
ti Dievo žodis dėl to, kad jį skelbė su mal- 
da: „Mes gi pasiliksime prie maldos ir žo- 
džio skelbimo“ (Apd. 6, 4). 

Malda yra reikšminga ir reikalinga prie- 
monė apaštalavime. Tai ryškiai parodė V. 
Jėzus savo pavyzdžiu. Prieš rinkdamas 
apaštalus, kurie vėliau turės tęsti Jo darbą 
visame pasauly, Jis visą naktį praleidžia 
maldoje. Jis meldėsi ypačiai už savo Baž- 
nyčios galvą šv. Petrą: „„Simonai, Simonai! 
Štai, šėtonas reikalavo jūsų, kad persijotų 
jus, kaip kviečius; bet aš meldžiausi už ta- 
ve, kad tu nenustotum tikėjimo“ (Luk. 22, 
32). Taip, mūsų „priešas šėtonas, tartum 

kriokiąs liūtas, eina aplinkui, ieškodamas 
ką praryti“ (1 Petr. 5, 8). 

Jei piktoji dvasia išdrįso pulti patį Die- 
vą — V. Jėzų ir kliudyti jo darbui, tai juo 
labiau ji puola žmones, kurie skelbia Jo 
Evangeliją. Šv. Paulius, tas didysis apašta- 
las, kurs ypačiai buvo gavęs daug Dievo 
malonių, —tas dvasios milžinas jaučiasi 
silpnas Kristaus Evangelijos skelbime ir 
prašo paprastus krikščionis maldos pagal- 
bos: „Broliai, melskitės už mus, kad Dievo 
žodis sklistų“ (2 Tesal. 3, 1). 

Kristaus ir apaštalų skatinami melstis 
už Evangelijos skelbėjus, pirmieji krikš- 
čionys be paliovos už tai meldės. Šv. Petras 
buvo Erodo suimtas. Tada „Bažnyčia mel- 
dėsi nesiliaudama už jį Viešpačiui“ (Apd. 
12,5). Ir kas pasidarė? „Štai, atsirado Vieš- 
paties angelas... Ištikęs Petro šoną, jis pa- 
žadino jį ir tarė: kelkis greitai. Grandinis 
nukrito nuo jo rankų“ (Apd. 12, 7). 

Kiek daug gali tikinčių maldos apašta- 
lavime, tai aiškiai rodo šv. Teresė Kūdikė- 
lio Jėzaus. Ji paskelbta misijų globėja. Mi- 
sijonierė! Juk ji nė kojos už vienuolyno 
sienų nebuvo iškėlus. Bet jinai buvo apaš- 
talė malda. Gal savo nuoširdžiomis maldo- 
mis daugiau atvertė sielų prie Dievo, ne- 
gu misijonieriai pamokslais. Ji meldės už 

kunigus. Ji meldės už pagonis. Meldės ir 
atgailavo. Tai visas jos misijonieriavimas! 

Ne visi gali būti misijonieriais sveti- 
muose kraštuose, kunigais ar vienuoliais, 
Tačiau 

visi gali ir turi būti maldos apaštalai 

visad ir visur. 

Maldos apaštalas pirmoje eilėje mel- 
džiasi, kad Dievas būtų visų gerbiamas, 
meldžiasi už Bažnyčią, už pagonis, pakly- 
dėlius, atšalusius, Bažnyčios priešus, už 
kat. draugijas, kat. mokyklas, kat. spaudą, 
už kunigus, vienuolius... tik gale prideda ir 
savo reikalus. Nes tokioje tvarkoje melstis 
mus išmokė pats V. Jėzus savo maldoje 
„Tėve mūsų“ (Dievo garbė, Jo valios pil- 
dymas, Jo karalystės išsiplėtimas, toliau ei- 
na mūsų dvasiniai bei medžiaginiai reika- 
lai). Maldos apaštalas tomis intencijomis 
dažnai eina sakramentų ir padaro kokius 
atgailos darbus. 

Šiandien, kada fabrikų sirenos staugia, 
automobiliai gatvėmis zvimbia, radio ir mu- 
zika visur skamba, aeroplanai padangėmis 
'narsto, nuogybės akis bado... — tad šiandien 
žmogui tarp to susitelkti ir melstis yra sun- 
ku ir gal atrodo naivu. Mašinizmo ir išradi- 
mų laikais žmonės mano,kad ir be Dievo pa- 
galbos visur, ir apaštalavime, galįs apsieiti. 

Džiaugdamasis gausia dabarties civilizacija, 
modernusis žmogus pamiršo Kristaus pas:- 
kymą: „Be manęs jūs nieko negalite pa- 
daryti“ (Jon. 15, 5). 

Jei, tad, norime, kad ir šiandien Kris- 


taus Evangelija būtų tas raugas, kurs apim- + 


tų visą pasaulį, kaip kad apėmė prieš porą | 
tūkstančių metų, jei norime, kad tarp tau- 
tų vietoje ginklų žvangesio įsiviešpatautų 
Kristaus taika ir ramybė, — ž 


turime tapti tokiais maldos apaštalais, 

kad Viešpats ir apie mus galėtų pasa- 

kyti ką kitados pasakė apie šv. Paulių 

Apaštalą: Štai vyras, kurs meldžiasi 
(Plg. Apd. 9,11). 

